Jätkuv külm ja lumi tõid linna suusarajad
#000000
15. jaanuar / Alates tänasest, 15. jaanuarist on linnaasutuse Tartu Sport abiga võimalik mitmel pool linnas suusatada.
#000001
Lisaks Tähtvere spordipargile ja dendropargile on nüüd võimalus linnas suusarõõme nautida ka Anne kanali ümber, Uus-Ihaste piiril Tartu tammikus ja Tartu Ülikooli linnaku väljal Ravila tänava ning Viljandi mnt vahel.
#000002
Sel aastal on Anne kanali suusaraja pikkus 2,7 km, Tartu tammiku ring 900 m ja Ravila-Viljandi mnt ring 1,8 km. Rajad on 3-4 m laiad ja võimaldavad sõita nii klassikalist kui ka vaba suusastiili.
#000004
Tartu linn hooldab linnas olevaid suusaradu läbi talve, kuniks looduslikud lumeolud seda vähegi võimaldavad.
#000005
Lisaks suusaradadele on linnas ka uisulaenutusega liuväljad Raekoja platsil, Laululaval ja Tamme staadionil. Heade jääolude korral loodab linn rajada uisuraja ka Anne kanalile.
#000006